मजरौठ (अहीर)

मजरौठ या मझरौत या मजरौत हिंदू अहीर (यादव) जाति का एक शाखा है, जो मुख्य रूप से भारतीय राज्य बिहार में रहते है। इसके अलावा झारखंड और कुछ पूर्वी उत्तरप्रदेश में भी रहते है।

उत्पत्ति एवं इतिहास
मथुरा (ब्रज) से स्थानांतरित होकर जो यादव बिहार और उसके आसपास के क्षेत्रों में आये उन्हें मथरौथ या मजरौठ कहा जाने लगा।

राजवंश एवं जागीरों की सूची
बिहार और झारखंड में अहीर (यादव) जाति के कई शासक और जागीरदार/जमींदार थे। ब्रिटिश राज के दौरान, अहीर जमींदार मुख्य रूप से बिहार के उत्तरी और पूर्वी हिस्सों में पाए जाते थे। उनमें से अधिकांश अहीरों के मजरौठ और कृष्णौत कुलों से संबंधित थे।

यादव-वर्मन राजवंश के शासक
मुरहो इस्टेट के अहीर जागीरदार
रानीपट्टी इस्टेट के ज़मींदार
खुर्दा कारवेळी के ज़मींदार
गोसाइदासपुर इस्टेट के जमींदार
बेलवरगंज इस्टेट के ज़मींदार
पिपरा इस्टेट के ज़मींदार
शालीग्रामी के जमींदार

विस्तार एवं उपनाम

विस्तार
मजरौठ पूरे बिहार में पाए जाते हैं, लेकिन संख्या में वे सहरसा और उसके आसपास के जिले में अन्य उपजातियों से अधिक हैं। जब अधिकांश यादव उत्तर और मध्य भारत में छोटे पैमाने के किसान थे, उनमें से एक छोटी संख्या ने उसी उत्तर-पूर्वी बिहार (पूर्णिया और सहरसा) के नए पुनः प्राप्त क्षेत्र में भूमि का अधिग्रहण किया और बड़े भूमि धारक बन गए।

उपनाम
बिहार में मजरौत और अहीरों की अन्य उपजातियों द्वारा आमतौर पर इस्तेमाल की जाने वाली उपाधियाँ यादव, राय चौधरी, मंडल, राउत, सिंह, भगत, महतो आदि हैं।

संस्कृति
लोरिकायण बिहार के अहीरों द्वारा गाया जाता है, यह वीर रस का एक लोक गीत है जहाँ लोरिक के जीवन की घटनाओं का वर्णन किया गया है। यह भोजपुरी, मैथिली और मगही में अधिक लोकप्रिय है।

इन्हें भी देखें 
 यादव
 अहीर
 अफरइया

संदर्भ

हिन्दू
अहीर
अहीर इतिहास